Quittance avec requête pour un tuteur
Material: papyrus
Place: Arsinoites
Categories: Quittung
Rückzahlung
Darlehen
Paramone
Sklavin
Eingabe wegen Kyrios
...... ὁμολογεῖ Διοσκοροῦς Ἱέρακος ἀστὴ ὡς  λ οὐλὴ ὀφρύϊ δεξιᾷ μετὰ κυρίου οὗ ἑκουσίως αἱροῦμαι διὰ Ἀμμωνίου 
τοῦ καὶ Σωτη[ρί]χου ἱερέως ἐξηγητοῦ κατὰ τὸν ἐπισταλέντα ὑπὸ αὐτοῦ χρηματισμὸν οὗ ἀντίγραφον ὑπόκιτε Σαραπίωνος Ἡρᾶ 
τοῦ Ἁρποκρατ[ί]ωνος Νεοκοσμίου τοῦ καὶ Ἀλθαιέως ὡς  λθ οὐλὴ μήλῳ ἀριστερῷ Μάρκῳ Λουκρητίῳ Διογένι καὶ ὡς χρη 
ὡς ἐτ[ῶ]ν εἴκ[ο]σι τριῶν  οὐλὴ ὀφρύϊ ἀριστερᾷ ἀπέχιν παρʼ αὐτοῦ τὴν ὁμολογοῦσαν Διοσκοροῦν διὰ χειρὸς ἀργυρίου 
κεφαλαίου δραχμὰς ἑξακοσίας πεντήκοντα τέσσαρες  οὔσας ἴσας ὧν ἐδανίσατο παρʼ αὐτῆς κατὰ δημόσιον χρημα
τισμὸν τη[λι]οθέντα διὰ τοῦ αὐτοῦ γραφείου τῷ διεληλυθότι ἔτιΦαῶφι ἐπὶ τῷ ἀντὶ τῶν τούτων τόκων 
δραχμει
αίων καὶ τρ[ο]φῶν καὶ ἱματισμοῦ ἔχιν αὐτὴν πρὸς ὑπηρεσίαν δούλην αὐτοῦ Πασιστίλλαν τὴν καὶ Κουνεῖνιν 
καὶ μὴ [ἐ]πελ[εύ]σασθαι τὴν Διοσκοροῦν μηδὲ τοὺς παρʼ αὐτῆς ἐπὶ τὸν Λουκρήτιον Διογένην μηδὲ ἐπὶ τοὺς 
παρʼ αὐτο[ῦ μή]τε περὶ ὧν ἀπεῖχεν τοῦ κεφαλαίο[υ] ἀργυρίου δραχμῶν ἑξακοσίων πεντήκοντα τεσσάρων  
μηδὲ τῆ[ς] δηλουμενην ὑπηρεσιαν ἀλλὰ μηδὲ περὶ ἄλλου μηδενὸς ἁπλῶς πράγματος ἐνγράπτου ἢ ἀγράφου 
ἀπὸ τῶν ἔ[μπ]ροσθεν χρόνων μέχρι τῆς ἐνεστώσης ἡμέρας τρόπῳ μηδενί. ἔστι δὲ τοῦ χρηματισμοῦ 
τὸ ἀντίγρ[αφο]ν· Ἀμμώνιος ὁ καὶ Σωτήριχος ἱερεὺς ἐξηγητὴς καὶ ἀρχιπρύτανις βουλευτὴς τοῖς τὰ ἀρχῖα πρα
γματευ[ομέ]νοις χαίριν. βιβλιδίων δοθέντων μ[ο]ι ἐξ ὀνόματος Διοσκοροῦτος Ἱέρακος ἀστῆς ἀστῆς τὸ ἴσον 
ἐπιστέ[λλετ]ε ὑμῖν διὰ Ἁρπάλου ὑπηρέτου τῆς ἀρχῆς ἵνʼ ἰ μηδὲν ἁπλῶς ἐναντιοῦται συνχρηματίσητε 
αὐτῇ [ἐπὶ τῇ ὑπο]κειμένῃ οἰκονομίᾳ, κυρίου αὐτῆς ἐπιγραφομέ[ν]ου ὡς ἠξίωσεν Σαραπίωνος Ἡρᾶ τοῦ Σαραπίωνος. 
ἐπιμέ[λου τού]του ὡς καθ[ή]κι. ἔρρω.  ιϛ Λουκίου Σεπτιμίου [Σ]εου[ή]ρου Εὐσεβοῦς Περτίνακος καὶ Μάρκου Αὐρηλίου 
Ἀντων[ίνου Ε]ὐσεβοῦς Σεβαστῶν καὶ Πουβλίου Σεπτιμίου Γέτα Καίσαρ[ο]ς Σεβαστοῦ, Ἁθὺρ λ. Ἀμμωνίῳ τῷ καὶ Σωτηρίχῳ 
ἱερῖ ἐξηγ[ητῇ] παρὰ Διοσκοροῦτ[ο]ς Ἱέρακος ἀστῆς μετὰ κυρίου οὗ ἑκουσίως αἱροῦμαι διὰ σοῦ Σαραπίωνος Ἡρᾶ τοῦ Σαρα
πίωνος [Νεοκοσ]μίου τοῦ καὶ Ἀλθαι[έ]ως. ἀπολαμβάνουσ[α] παρὰ Μάρκου Λουκρητίου Διογένους καὶ ὡς χρηματίζι ἀργυρίου 
δραχμ[ὰς ἑξα]κοσίας πεντήκοντα τέσσαρας  ὀφιληθείσας μοι κατὰ δημόσιον χρηματισμὸν τελιωθέντα διὰ τοῦ ἐνθάδε 
γραφείου [τῷ δι]εληλυθότι ιε  ἐπὶ τῷ ἀντὶ τῶν τούτων τόκων ὑπηρετήσιν δούλην αὐτοῦ Πασιστίλλαν τὴν καὶ 
Κουν[εῖνιν, κ]αὶ ἀποχὴν ἐκδιδομένη, ἐνποδίζομαι μὴ ἔχουσα τὸν ἀπὸ τῶν νόμων ἐπιγραφησόμενόν μου κύριον 
τῷ ἄ[νανδρόν] με εἶναι καὶ μὴ παρῖναί μοι πατέρα μηδὲ πατρὸς π[α]τέρα μηδὲ ἔχιν με ἀδελφὸν ἢ υἱόν· ὅθεν αἱρουμένη 
διὰ σοῦ [τὸν προ]δεδηλωμένον Σαραπίωνα ἐπιδίδωμι καὶ ἀξιῶ ἐπισταλῆναι τοῖς τὰ ἀρχῖα πραγματευομένοις συν
χρη[ματίζει]ν μοι ποιουμένῃ τὴν ἀπ[ο]χὴν τῶν προκιμένων δ[ρ]αχμῶν μετὰ κυρίου τοῦ Σαραπίωνος ἀνενποδίστως. 
ἀνέγν[ων].[ Ἅρ]παλος πρυτανικὸς καὶ ἐξ[η]γ ὑπηρέτ μετενήνοχα. χρόνος ὁ αὐτός.